Diari Oficial de la Generalitat Valenciana


Sumari del DOGV 6494, del 04-04-2011 (2011/3796)

ORDE 16/2011, de 21 de març, de la Conselleria d'Educació, per la qual es convoquen ajudes econòmiques per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3796


Data del document
:   21-03-2011

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 16/2011, de 21 de març, de la Conselleria d'Educació, per la qual es convoquen ajudes econòmiques per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana. [2011/3796]
La Llei Orgànica 2/2006, de 3 de maig, d'Educació, establix en el capítol I del títol preliminar, com a principis i fins de l'educació, d'una banda la qualitat de l'educació per a tot l'alumnat, independentment de les seues condicions i circumstàncies, i de l'altra, que els poders públics prestaran una atenció prioritària al conjunt de factors que afavorisquen la qualitat de l'ensenyança.
L'Orde de 22 de març de 2005 (DOGV núm. 4986, de 15 d'abril de 2005), de la Conselleria de Cultura, Educació i Esport, regula el procediment per a implantar sistemes de gestió de qualitat en els centres educatius no universitaris de la Comunitat Valenciana, amb la creació de la Xarxa de Centres de Qualitat Educativa.
La disposició addicional d'esta orde determina que, amb l'objectiu d'incidir en una política de reconeixements que incentive la implantació en els centres de sistemes de gestió de qualitat i reforce i estimule els centres, el professorat i l'alumnat, la Conselleria d'Educació podrà establir els mecanismes que considere més adequats per a la consecució d'este objectiu.
Des de 2005, en ordes successives d'ajudes, la Conselleria d'Educació ha donat suport a la implantació progressiva dels processos de qualitat en els centres educatius de la Comunitat Valenciana i, amb estes, ha participat en el finançament dels gastos que ocasiona i en el desenrotllament dels projectes de qualitat en aquells centres docents de la Comunitat que s'han incorporat a la Xarxa de Qualitat.
Les ajudes es van crear per a servir d'estímul al professorat en la implantació del sistema de gestió de qualitat. L'experiència positiva obtinguda en anys anteriors motiva que la Conselleria d'Educació continue fomentant la cultura de l'excel·lència en els centres educatius de la Comunitat Valenciana.
Fent ús de les atribucions que em conferix l'article 28 de la Llei 5/1983, de 30 de desembre, de la Generalitat, del Consell, i el Decret 118/2007, de 27 de juliol (DOCV núm. 5566, de 30 de juliol), del Consell, pel qual s'aprova el Reglament Orgànic i Funcional de la Conselleria d'Educació, i vista la proposta de la directora general d'Avaluació, Innovació i Qualitat Educativa i de la Formació Professional amb data 8 de març de 2011 i de conformitat amb esta,
ORDENE
Primer. Objecte
Es convoquen ajudes econòmiques 2010 als centres docents d'ensenyances no universitàries sostinguts amb fons públics de la Comunitat Valenciana, que tinguen aprovada la implantació de sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport, i siguen, per tant, membres de la Xarxa de Centres de Qualitat Educativa, amb anterioritat a la data de publicació de la present orde.
Segon. Bases i requisits
S'aproven:
a) Les bases per a la concessió de les ajudes econòmiques 2011, segons l'annex I.
b) El model de sol·licitud de les ajudes econòmiques 2011 i la previsió econòmica del projecte, segons l'annex II.
c) El model de declaració responsable, segons l'annex III.
Tercer. Finançament
1. Les ajudes econòmiques concedides tindran com a finalitat sufragar parcialment els gastos de funcionament que genere al centre docent la implantació de sistemes de gestió de qualitat.
2. El finançament d'estes ajudes per a centres docents de titularitat de la Generalitat serà a càrrec de l'aplicació pressupostària 78.23.37.817.93.5 dels pressupostos de la Generalitat per a l'any 2011, per un import global màxim de 227.575.00 €.
3. El finançament d'estes ajudes per a centres docents sostinguts amb fons públics que no són de titularitat de la Generalitat Valenciana serà a càrrec de la línia de subvenció T905000 de l'aplicació pressupostaria 52.26.25.514.79.5 dels pressupostos de la Generalitat per a l'any 2011 per un import global màxim de 68.900.00 €.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional la facultat de concedir estes ajudes. Segon els criteris de valoració establits i a proposta de l'òrgan instructor.
Segona
Les ajudes objecte d'esta orde no cal notificar-les a la Comissió Europea, d'acord amb el que establix l'article 7.4 del Decret 147/2007, del Consell, de 7 de setembre, ja que estan destinades a entitats públiques i per a actuacions que no suposen la realització d'activitats econòmiques que puguen suposar un falsejament de la competència en els intercanvis comercials dels estats membres, per la qual cosa no reunixen els requisits per a ser considerades com a ajuda d'estat a l'efecte de l'article 107 del Tractat de Funcionament de la Unió Europea (TFUE).
Tercera
Esta orde produirà efectes des de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, podran recórrer els centres privats concertats potestativament en reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació, en el termini d'un mes a comptar des de l'endemà de ser publicada.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.
València, 21 de març de 2011
El conseller d'Educació,
ALEJANDRO FONT DE MORA TURÓN
ANNEX I
Bases per a la concessió de les ajudes econòmiques 2011 als centres que desenrotllen sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport i siguen, per tant, membres de la Xarxa de Centres de Qualitat Educativa. Les subvencions objecte de la present ordre s'atorgaran en règim de concurrència competitiva, que regula la Llei 38/2003, de 17 de novembre, General de Subvencions, y el Reial Decret 887/2006, de 21 de juliol, pel qual s'aprova el Reglament de la Llei General de Subvencions
Primera. Objecte de la convocatòria
L'objecte de l'annex I de l'orde és establir las bases per a la concessió de les ajudes econòmiques 2011, dirigides als centres docents no universitaris sostinguts amb fons públics que tenen implantat un sistema de gestió de qualitat, tal com es regula en l'Orde de 22 de març de 2005, de la Conselleria de Cultura, Educació i Esport, amb les finalitats següents:
1. Fomentar i promoure la implantació de sistemes de gestió de qualitat en els centres educatius, així com la seua avaluació i millora contínua.
2. Incentivar els centres educatius que desitgen implantar el sistema de gestió de qualitat a fi d'aconseguir la millora contínua dels processos i resultats.
3. Promoure l'elaboració de projectes que busquen millorar la qualitat en la gestió dels centres educatius.
Segona. Destinataris
Podran sol·licitar estes ajudes els centres docents no universitaris sostinguts amb fons públics que pertanguen a la Xarxa de Centres de Qualitat Educativa de la Comunitat Valenciana amb anterioritat a la data de publicació de la present orde.
Tercera. Presentació de sol·licituds
1. El termini de presentació de sol·licituds serà de un mes comptat des de l'endemà de la publicació d'esta orde en el Diari Oficial de la Comunitat Valenciana.
2. Les sol·licituds i la documentació complementària es dirigiran a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'avinguda Campanar, 32 (46780) de València.
3. Les sol·licituds i la documentació complementària es podran presentar segons preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan es presenten en una oficina de correus, es farà per correu certificat i en sobre obert, perquè el funcionari puga posar en la sol·licitud la data i el segell de correus abans de la seua certificació.
4. Quan es tracte d'un centre de titularitat de la Generalitat, la sol·licitud haurà d'estar firmada pel director o directora del centre. Quan es tracte d'un centre sostingut amb fons públics que no siga de titularitat de la Generalitat, la sol·licitud la subscriurà qui figure en el Registre de Centres Docents de la Comunitat Valenciana com a titular del dit centre. En el cas de persones jurídiques, haurà de firmar la sol·licitud qui en detinga la representació legal.
5. Si la sol·licitud no reunix els requisits i documents exigits, es requerirà l'interessat o la interessada perquè en un termini de deu dies esmene la falta o acompanye els documents preceptius, amb indicació que si no ho fa així, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia que es dictarà en els termes que preveu l'article 42 de la dita llei.
Quarta. Documentació
La documentació necessària per a poder participar en la sol·licitud de les ajudes és la següent:
- Sol·licitud, segons l'annex II.
- Certificat del secretari o secretària del centre educatiu, en el qual es transcriga literalment l'apartat de l'acta del consell escolar del centre, en què conste l'aprovació de les activitats que es duran a terme des de gener de 2011 a desembre de 2011.
- Descripció del projecte o pla d'actuació, segons els requisits indicats en la base quinta.
- Previsions econòmiques del projecte o pla de qualitat 2011, segons el model arreplegat en l'annex II.
- Els centres privats concertats hauran de presentar una declaració responsable de no estar incursos en les prohibicions per a obtindre la condició de beneficiari assenyalades en l'article 13.2 de la Llei 38/2003, de 17 de novembre, General de Subvencions, segons l'annex III.
Quinta. Requisits del projecte o pla
1. El projecte o pla es presentarà en suport paper i informàtic, i s'haurà d'ajustar al format següent: extensió màxima de 10 pàgines, format Din A4 i font Arial 12 o semblant, escrit a doble espai.
2. El projecte o pla haurà de tractar, almenys, els aspectes següents:
- Anàlisi de la situació del centre en matèria de qualitat.
- Justificació de la necessitat de sol·licitar ajudes per al desenrotllament de les activitats i la seua coherència amb la gestió de qualitat del centre.
- Objectius de qualitat als quals responen les activitats que es duran a terme l'any 2011.
- Activitats que es desenrotllaran en matèria de qualitat l'any 2011.
- Cronograma previst per a realitzar les activitats al llarg de l'any 2011.
- Paper assignat i grau d'implicació de cada membre de la comunitat educativa i nombre de persones implicades a l'hora de portar endavant les activitats previstes.
- Recursos didàctics i organitzatius.
- Previsió econòmica per al 2011, d'acord amb l'annex II.
3. Els projectes que requerisquen l'assessorament o la col·laboració de persones o institucions externes al centre educatiu hauran d'adjuntar-hi un escrit d'estos agents externs en què conste l'acceptació i la planificació de les seues intervencions.
Sexta. Comissió de valoració
1. Als efectes previstos en esta orde, es constituirà una única comissió de valoració que estudiarà, valorarà i proposarà l'assignació d'ajudes als centres participants.
2. L'Àrea d'Avaluació, Innovació i Qualitat Educativa, com a òrgan instructor, facilitarà els treballs presentats perquè siguen examinats i avaluats per esta comissió de selecció.
3. La comissió de valoració estarà constituïda per:
- President: cap d'Àrea d'Avaluació, Innovació i Qualitat Educativa.
- Vice-president: cap de Servici d'Innovació i Qualitat Educativa.
- Un inspector d'educació designat pel Servici Central de la Inspecció Educativa.
- Un tècnic de la Direcció General d'Ordenació i Centres Docents, designat pel titular d'este òrgan directiu.
- Un tècnic de la Direcció General de Personal.
- Quatre tècnics de la Direcció General d'Avaluació, Innovació i Qualitat Educativa i de la Formació Professional, designats per la directora general.
Hi actuarà com a secretari o secretària, amb veu però sense vot, un funcionari o funcionària de la Direcció General d'Avaluació, Innovació i Qualitat Educativa i de la Formació Professional, designat per la directora general.
- Podran assistir a les reunions de la comissió, amb veu però sense vot, representants dels sindicats que formen part de la Mesa Sectorial d'Educació, així com representants de les associacions de les patronals mes representatives del sector.
4. La comissió, que actuarà conforme disposa el capitulo II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tindrà facultats per a resoldre tots els dubtes que apareguen en la interpretació de les bases, podrà entrevistar els sol·licitants i comptar amb la participació d'especialistes en els temes objecte d'esta convocatòria per a col·laborar en la valoració dels projectes o plans presentats.
Sèptima. Criteris de valoració
La comissió de valoració, a l'efecte d'avaluar els projectes o plans presentats, tindrà en compte, entre uns altres, els criteris següents:
- L'adequació del projecte o pla als requisits previstos en la base quinta. (Màxim 2 punts.)
- La qualitat, precisió i realitat en el plantejament i desenrotllament del projecte en els apartats prioritaris: objectius, activitats, organització, cronograma, responsables, implicació, recursos i experiència en la gestió de qualitat. (Màxim 7 punts.)
- La implicació de l'equip directiu en el pla d'activitats. (Màxim 2 punts.)
- El grau d'implicació dels diversos membres de la comunitat educativa. (Màxim 3 punts.)
- L'eficiència i eficàcia en la gestió dels recursos. (Màxim 2 punts.)
- L'adequació de la formació del professorat. (Màxim 2 punts.)
- La concreció i la viabilitat del projecte o pla. (Màxim 2 punts.)
- L'experiència en la gestió de qualitat i els canvis de nivell aconseguits. (Màxim 1 punt.)
- La no-recepció d'ajudes per este concepte. (Màxim 1 punt.)
- Les millores específiques aconseguides. (Màxim 3 punts.)
- L'avaluació, el seguiment i l'actualització del sistema de gestió. (Màxim 3 punts.)
- El desenrotllament de plans y accions específiques encaminades a l'obtenció de nous reconeixements a la qualitat i a la excel·lència educativa, segon el model EFQM, una vegada obtingut el nivell III, previst a L'Orde de 22 de març de 2005, de la Conselleria de Cultura, Educació i Esport, que regula el procediment per a implantar sistemes de gestió de qualitat en els centres educatius. (Màxim 7 punts.)
Octava. Resolució de la convocatòria
1. El termini màxim per a resoldre la present convocatòria serà de sis mesos des de la data de finalització del termini d'entrega de les sol·licituds. Vençut el termini sense haver-se notificat resolució expressa, els interessats podran entendre desestimades las sues sol·licituds per silenci administratiu, segon l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana.
2. La comissió de valoració, una vegada finalitzat el procés, ordenarà la llista dels projectes presentats en funció de la puntuació obtinguda i proposarà, per eixe orde, les ajudes econòmiques corresponents. El total de la subvenció es repartirà proporcionalment a la puntuació obtinguda per cada projecte
3. La comissió de valoració publicarà en els taulers d'anuncis de les direccions territorials d'educació d'Alacant, Castelló i València, així com en la seu de la Conselleria d'Educació, i en la seua pàgina web, el llistat provisional dels centres docents que han obtingut ajudes, amb la seua quantia corresponent, així com la relació de les sol·licituds desestimades, amb els motius de la desestimació. En l'anunci corresponent, es concedirà un termini de 10 dies hàbils, a comptar de l'endemà de ser exposat, perquè els centres educatius puguen al·legar, i si és el cas justificar, el que estimen pertinent davant de la comissió de valoració.
4. Una vegada transcorregut el termini establit en el punt anterior, comprovats els escrits d'acceptació, estudiades i, si és el cas, ateses les al·legacions presentades, la comissió de valoració emetrà un informe de l'avaluació efectuada a l'Àrea d'Avaluació, Innovació i Qualitat Educativa, que com a òrgan instructor elevarà una proposta de resolució per a la concessió de les ajudes a la directora general d'Avaluació Innovació i Qualitat Educativa i de la Formació Professional, qui resoldrà esta convocatòria per delegació del conseller d'Educació.
5. La resolució, amb l'especificació dels noms dels centres docents i les dotacions econòmiques que els corresponguen, es publicarà en el Diari Oficial de la Comunitat Valenciana.
Novena. Modificació de la resolució de concessió
1. L'import de les ajudes en cap cas podrà ser de tal quantia que, aïlladament o en concurrència amb altres ajudes, subvencions, ingressos o recursos, supere el cost de l'activitat subvencionada.
2. Tota alteració de les condicions tingudes en compte per a la concessió de les ajudes i, en tot cas, l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió, en els termes establits en la normativa reguladora a este efecte. En este supòsit, es detraurà del total concedit l'excés sobre el cost de l'activitat. I això, d'acord amb el que establix l'article 19.3 i 4 de la Llei 38/2003, de 17 de novembre, General de Subvencions.
Deu. Obligacions dels beneficiaris de les ajudes
Els beneficiaris de les ajudes es comprometen a:
1) Dur a terme les activitats planificades en matèria de qualitat.
2) Assignar l'import de l'ajuda rebuda per a gastos que generen les activitats programades l'any 2011.
3) Elaborar una memòria final de les activitats que s'han fet i presentar-la en la Direcció General d'Avaluació, Innovació i Qualitat Educativa i de la Formació Professional. Esta memòria final es presentarà en suport paper i informàtic (CD) junt amb el projecte que es va presentar, i s'haurà d'ajustar al format següent: extensió màxima de 10 pàgines, format Din A4 i font Arial 12 o semblant, escrita a doble espai. Esta memòria s'haurà d'entregar abans del 15 de desembre de 2011 i informarà dels aspectes següents:
- Objectius aconseguits.
- Activitats realitzades.
- Avaluació de les activitats fetes.
- Millores al centre després de la implantació del seu sistema de gestió de la qualitat.
- Conclusions i propostes de millora.
- Informe de valoració del consell escolar del centre, una vegada escoltat el claustre.
Onze. Percepció i justificació de les ajudes
1. Els centres públics rebran la quantitat adjudicada, una vegada es publique la resolució en el Diari Oficial de la Comunitat Valenciana. El lliurament de la dita quantitat s'efectuarà per mitjà d'ordes de pagament en ferm, a proposta de la Conselleria d'Educació a càrrec del pressupost anual de l'exercici 2011. Atés el caràcter de sobredotació per gastos extraordinaris de funcionament, en els documents de control de l'activitat econòmica del centre s'hauran d'especificar els ingressos i els gastos que es produïsquen per raó d'esta convocatòria. Els centres hi adjuntaran la justificació de l'import de l'ajuda concedida a la justificació anual que han d'efectuar d'acord amb el que disposa l'Orde de 18 de maig de 1995, de la Conselleria de Cultura, Educació i Esport (DOGV núm. 2526, de 9 de juny de 2005).
2. Els centres privats concertats percebran l'ajuda atorgada després de justificar el compliment de la finalitat per a la qual es va concedir. La justificació podrà fer-se d'acord amb algunes de la modalitats regulades en l'art. 69 del Reial Decret 887/2006, de 21 de juliol, de desplegament de la Llei General de Subvencions. Per a això, remetran a la Direcció General d'Avaluació, Innovació i Qualitat Educativa i de la Formació Professional la documentació següent:
a) Compte justificatiu, en el qual s'haurà d'incloure amb la responsabilitat del declarant:
- Desglossament de cada un dels gastos en què s'ha incorregut i el seu import.
- Els justificants de gasto o qualsevol altre document amb validesa jurídica que permeten acreditar el compliment de l'objecte de la subvenció. Els gastos s'acreditaran per mitjà de factures originals o fotocòpies compulsades que s'hagen pagat amb anterioritat a la finalització del període de justificació . El termini de justificació serà de quinze dies hàbils a partir de la data de publicació de la resolució..
b) Certificats de trobar-se al corrent en el compliment de les seues obligacions tributàries i amb la Seguretat Social. Aquells beneficiaris de quanties no superiors a 3.000 euros podran substituir la presentació dels certificats per la presentació d'una declaració responsable en el mateix sentit. (Art. 24.4 Reial Decret 887/2006, de 21 de juliol.) (Annex III.) En els altres casos, la sol·licitud de la subvenció implicarà l'autorització a la Conselleria d'Educació per a demanar esta informació a la Tresoreria General de la Seguretat Social, la Agencia Estatal de l'Administració Tributària i la Conselleria d'Economia, Hisenda i Ocupació. No obstant això, l'interessat podrà optar en el moment d'omplir la sol·licitud, per denegar expressament a la Conselleria d'Educació l'autorització a què es referix este paràgraf, i en este cas haurà de presentar les certificacions a què es referix l'article 22 del Reial Decret 887/2006..
c) Quan el projecte s'haja finançat amb la subvenció i, a més, amb fons propis o altres subvencions o recursos procedents de qualssevol administracions o ens públics o privats, nacionals de la Unió Europea o d'organismes internacionals, s'haurà d'acreditar en la justificació l'import, la procedència i l'aplicació d'estos fons al projecte subvencionat, tal com es regula en l'article 14d) de la Llei 38/2003, de 17 de novembre, General de Subvencions.
Els documents justificatius als quals fa referència esta base, es dirigiran a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, ubicada en l'avinguda Campanar, 32, 46568, de València, i es podran presentar per mitjà de qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de la justificació requerida conclourà als quinze dies hàbils de la publicació de la resolució en el Diari Oficial de la Comunitat Valenciana.
d) El pagament de la subvenció es realitzarà en el mateix compte que el centre tinga donat d'alta en la Conselleria de Educació per a percebre el pagament del concert.
Dotze. Reintegrament de les ajudes
Serà procedent el reintegrament de les quantitats percebudes pels centres privats concertats i l'exigència de l'interés de demora des del moment de pagament de la subvenció, en els casos que establixen els articles 36 i 37 de la Llei 38/2003, de 17 de novembre, General de Subvencions.